Downloaded from YTS.MX
NETFLIXOV DOKUMENTARNI FILM
Official YIFY movies site: YTS.MX
Ostavljali su ih u kartonskim kutijama.
Pronalazili su ih kraj mosta ili na pločniku.
Bilo ih je tako mnogo! Više od 30 u jednoj smjeni.
Mi dadilje imale smo različite zadatke.
Neke su djeci davale mlijeko, neke su prale rublje.
Ja sam se brinula za djecu.
Sjećam ih se mnogo.
Ja sam skrbila o toj djeci.
Držala sam ih u naručju i hranila polako, kao da su moja djeca.
Bilo mi je teško kad god je dijete odlazilo.
Slali su ih tako daleko!
Kakva ih je sudbina čekala?
JERUZALEM, IZRAEL
Dobro došli u Sonic! Izvolite?
Koji umak želite?
Ukupno 8,75 dolara. Ugodan dan!
Imamo novčanice od 50 dolara? Molim?
Ne, nikad to nisam vidjela. Nisam.
-Dobar dan, kako ste? -Dobro.
Izvolite srednji nezaslađeni čaj. Ugodan dan!
Zdravo!
-Kako je bilo na poslu? -Dobro.
-Jesi li što jela? -Jesam, pohanu mozzarellu.
-Samo to? -Da.
MATURA 2018. SREDNJA KATOLIČKA ŠKOLA
Ajme, počinje.
Danielle Bates.
Lily Catherine Bolka.
Dame i gospodo, maturanti 2018.
Maturanti, prebacite resice!
Jedan, dva… Može!
Zdravo.
-Zdravo, mama. -Srce.
-Plakat ćeš? -Hoću.
-Zašto plačeš? -Zato što sam ponosna.
Od 1979. do 2015. u Kini je obitelj smjela imati jedno dijete,
radi smanjenja rasta broja stanovnika.
Procjenjuje se da je 150 000 kineske djece, uglavnom ženske,
napušteno i posvojeno u inozemstvu.
Mnogi su nam rekli da je sretnica.
Možda jest. Ne mogu ja suditi o tome.
Kad si došla, bila si spremna primiti ljubav. Imali smo sreće.
Bila si puna smijeha i povjerenja.
Mi smo sretnici.
Nitko ne zna kako točno u Kini djecu daju na posvajanje.
Ali kako kaže tvoje srednje hebrejsko ime, „Bog mi je uslišao molitve.“
Od prvoga dana s tobom
smatram se najvećom sretnicom na svijetu.
Kad je to rekla, pomislila sam na svoju drugu mamu,
na to kako bi bilo da je ovdje.
Kako bi život bio drukčiji da sam s njom.
Kako bi bilo živjeti u drugoj obitelji.
Voljela bih bolje upoznati svoju kinesku stranu.
Želim naučiti mandarinski.
Želim ići u Kinu i vidjeti sva ta mjesta.
Mislim da sam bila u sedmom razredu kad je sve to počelo.
Tata mi je rekao za internetsku stranicu 23andMe.
Pljuneš u epruvetu.
Kao neki znanstveni pokus.
Išli smo na 23andMe jer smo kod liječnika prekrižili
sva pitanja o bolestima u obitelji.
Mislim da sam valjda 20 puta Chloe zvala na kineski ples.
Nije ju zanimalo.
Ali kad smo doznali da ima rođakinju…
CHLOENI RODITELJI
…krvni rod, u Tennesseeju, slične dobi…
-To ju je zanimalo. -Jest.
I otkriće da joj je Yo-Yo Ma dalji rod.
Da.
I tako sam našla Sadie.
Komuniciramo preko Snapchata već nekoliko mjeseci.
-Zdravo! -Zdravo!
Mislim da sam se jako iznenadila.
Na svijetu ima toliko ljudi! Povezivanje sa Sadie me šokiralo.
Obožavam životinje. Preslatke su.
Da, ja jako želim psića.
Stalno imam faze u kojima želim psića ili nešto, pticu.
Ili ježa.
Ali uvijek želim da svašta radimo zajedno.
A to nikad ne ide, tako da…
Zašto mi nisi rekla za te rođake?
Mislim da jesam, ali nisi slušala.
Dobro, evo Lily.
I imate osam zajedničkih rođaka.
Draga Lily, zovem se Sadie.
Živim u Tennesseeju.
I posvojili su me
u provinciji Guangdong.
Ovako se piše.
Da pošaljem?
Pošalji.
Mislila sam da imam samo Chloe.
-Zdravo! -Zdravo!
Ne mogu vjerovati da se napokon upoznajemo!
Znam. Ovo je super.
Imaš dobru ogrlicu.
Hvala!
Ja uvijek nosim sve ogrlice. Nikad ih ne skidam.
Dakle…
-Pokaži mi slike. -Evo.
Novih rođaka, ne starih.
LILYNA TETA
To je Sadie. Jesmo li slične?
-Možda malo. -Možda?
Mislim da vidim neku sličnost.
Odlučila sam se za DNK test
jer sam htjela doznati više o svome podrijetlu i svojoj prošlosti.
Kad mi se Sadie javila,
dobila sam nove spoznaje
o našem posvajanju.
ZVANJE CHLOE
ZVANJE LILY
Funkcionira li?
-Evo. -Zdravo!
-Zdravo!
Kako super! Nisam još ovako bila na Google Hangoutu.
I, kako živite?
Veselim se petku.
Tjedan je užasno dug.
Ne sviđa mi se to.
I meni je bilo teško. Mislim da smo sve umorne.
Nisam bila sigurna kako da počnem životnu priču.
-Možemo početi otpočetka. -Da.
Sve smo bile u sirotištu na jugu Kine.
U području Guangzhao, mislim.
Guangzhou. Da.
Čekaj, iz istog smo sirotišta?
Da, ti i ja, Chloe.
To je baš nekako fora. Nije „nekako“, baš je fora.
Da.
Prije sam razmišljala o tome zašto su me napustili.
Mislila sam da je razlog zakon o jednom djetetu koji su imali u Kini.
Ne mogu znati pravi razlog, mislim. To samo pretpostavljaju.
Da?
To je tvoj šukundjed.
Stric Sam. Kad je tek otišao u vojsku.
Odnijeli smo cvijeće na njegov grob.
To je tvoja prabaka kao malo dijete.
Došla je iz Irske. Imam prekrivač koji je izradila 1840.
Fora.
James Franklin.
On je tvoj prašukundjed.
S tatine strane obitelj pratimo do 900. godine.
SADIENA MAJKA
S mamine strane sve je raspršenije.
Ali mislim da možemo pratiti obitelj do negdje 1600.
A ovo je Anna Fulton, ona je umrla od tuberkuloze.
Ne osjećam nužno neku vezu s njima.
Znam da su dio moje obitelji. Ali, strogo gledano, nismo povezani.
Moja mama i teta.
Mami su u sirotištu rekli da su me ostavili u kutiji kraj prometne ceste.
PREZIME IME
Vjerojatno vrlo rano ujutro.
Netko me našao i odnio u sirotište.
Katkad razmišljam kako moja obitelj postoji, kako možda imam braću i sestre.
ŽENSKO ROĐENA 31. 12. 2003.
Čudno je pomisliti koliko bih drukčije živjela.
Kad je Sadie imala dvije-tri godine,
odlučila sam se za analizu DNK.
Da nađem njezinu biološku obitelj.
Htjela sam da bar dobije priliku za upoznavanje svoje prošlosti.
Ali to se nije ostvarilo.
Mislim da Sadie malo želi sve to doznati,
a malo biti tipična tinejdžerica.
Kušala bih kozji sir s višnjama, molim.
Mislim da me posvajanje ne određuje.
Kao drugo ime. Malo tko ga zna, ali imaš ga.
Držala si telefon gore.
Znaš li kineski?
Pa živjela si ondje.
Kojeg si ti podrijetla?
Hispanka sam.
-Dvije godine sam živjela u Ekvadoru. -Znaš španjolski?
Prijateljičin tata je Kinez.
Obratio mi se na kineskom.
Rekla sam da ne znam kineski. Izgledao je jako razočarano i otišao.
Nije više htio razgovarati. „Dobro, i meni je bilo drago!“
Jesmo prvih…
Zbilja se ne osjećam kao Kineskinja.
Prijatelji mi kažu da se ponašam bjelački.
Da sam najbjelačkija Kineskinja koju poznaju.
Ne znam.
Oduvijek se smatram Amerikankom.
Dobro došli na hebrejsku predstavu osmog razreda!
ŽIDOVSKA ŠKOLA GDJE ZNANJE POTIČE DJELOVANJE
CHLOEN OTAC
Mislim da joj se sviđa židovsko obrazovanje, no dosta joj je.
Jasno je rekla da se dalje ne želi obrazovati u židovskoj školi.
Idući mjesec selimo se u Phoenix. Ondje ću ići u srednju školu.
Htjela sam školu s mandarinskim jezikom. Mislim da je to bio moj jedini zahtjev.
Već devet godina idem u židovsku školu.
Na vjeronauku su danas pitali vjerujemo li u Boga.
Neka digne ruku onaj tko vjeruje.
Ja nisam dignula ruku.
Shvaćam. To je teško.
Ja oduvijek idem u crkvu i sve to.
Ali u zadnje vrijeme udaljila sam se od vjere u Boga.
Mislim da vjerujem u Njega, ali zapravo uvijek pomalo sumnjam.
Ja vjerujem u Boga,
zato što sam okružena ljudima koji me vole i podupiru.
Mislim da preko drugih ljudi možeš vidjeti Boga.
Ja imam dojam da se još tražim.
PRODANO
KOZMETIKA
-Hoćemo li? Jesi li spremna? -Jesam.
Nisam previše razmišljala o tome
što sam jedina Azijka u zajednicama u kojima sam živjela.
Kako se kaže: „Otišla je u kupnju“?
Ali kako sam odrastala,
uviđala sam da na svijetu postoji još toga.
I htjela sam naći još ljudi s kojima se mogu poistovjetiti, koji izgledaju kao ja.
Kad si dijete, odrastaš u svom zaštićenom svijetu.
Okružen si bijelcima i misliš da si među svojima.
A onda shvatiš da si drukčiji.
Imala sam najbolju prijateljicu.
Na kraju osnovne škole. Bila sam jedina Azijka.
Rekla mi je nešto što me jako povrijedilo.
Da…
Da me biološki roditelji možda nisu htjeli i da su me zato ostavili.
Nisam to očekivala.
Baš me pogodilo.
Ponavljaj za mnom.
Ovdje su sva moja odličja.
Košarka, odbojka.
U četvrtom razredu razred me izabrao
za pomaganje na košarci.
Moje ime je na pozadini.
Prijavila sam se na Sveučilište u Oklahomi, Državno, Središnje i Creighton.
Iz Državnog sveučilišta su mi već pisali.
DOBRO DOŠLI U KAUBOJSKU OBITELJ
ČESTITKE! PRIMLJENI STE NA DRŽAVNO SVEUČILIŠTE U OKLAHOMI
Prve godine ne mogu u drugu državu zbog operacije čeljusti.
U lipnju idem na operaciju čeljusti.
Slomit će mi čeljust i uvući je.
Mislim da će promjena biti čudna.
Možda neću biti slična sebi.
Ali to ću i dalje biti ja.
Blagoslovi, Gospodine, nas i Tvoje darove što ćemo ih primiti
po Tvojoj darežljivosti, po Kristu Gospodinu našem. Amen!
Ja sam jedino dijete samohrane majke
u velikoj katoličkoj obitelji
i imam 15 bratića i sestrični.
Mama je živjela posvuda, u New Yorku, Nikaragvi, u Connecticutu.
LILYNA MAJKA
Kad sam navršila jednu godinu, doselila se roditeljima da joj pomognu oko mene.
Nisam zaboravila.
To je bilo za tebe.
Ljudi me pitaju kad sam doznala da sam posvojena, kad su mi to otkrili.
Nisu mi to otkrivali.
Kad sam bila mala, mama je imala knjige.
Stalno mi je čitala.
Evo jedne. Kad se rodiš u Kini.
Jako sam to voljela.
Stalno sam tražila da mi čita opet.
DAN OPERACIJE
-Zdravo, zlato. -Zdravo.
Moramo ići.
-Dobro? -Dobro, idemo.
To je genski.
Hvala.
Liječnici su joj rekli da su njezina majka i otac
imali neizbačenu i izbačenu čeljust
i tako to jednostavno ide.
Doći će ujna Laurie i ujak Mike.
-Ujak Mike tek poslije posla. -Dobro.
Bila sam nesigurna zbog čeljusti.
Ali ona je i dio mog identiteta.
I mojih bioloških roditelja. Od njih sam to naslijedila.
Imam mnogo pitanja o svome životu u Kini.
Lily?
Trinaest mjeseci ne zvuči dugo.
Ali meni je to puno.
To je…
Zagonetno razdoblje o kojem nikad ništa neću znati.
Mama je moj oslonac.
Ne želim da mama misli da je ne volim. Volim je.
Zdravo, zlato.
Odlično ćemo se brinuti za nju. Hvala.
Ne želim umrijeti ne znajući tko su moji biološki roditelji.
DVA MJESECA POSLIJE
Kažu mi da s novim licem izgledam starije.
Poslom sam otišla na bazen. Moji prijatelji ondje rade kao spasioci.
Znali su tko sam, no nisu bili sigurni.
Dobar dan. Tri pohana pileća prutića i Dr. Pepper, molim.
Prije i poslije.
Grozno.
Dok odrastaš, svjestan si sličnosti.
Razumijem tu muku.
Znaš kako svi pitaju jesi li sličan nekom iz obitelji.
A ja kažem da su moji bijelci, mili moj.
Eto.
Želite li upoznati biološku obitelj, potražiti ih? Ja ne želim.
To bi bilo jezivo.
Ne znam. Bilo bi lijepo znati tko su ti biološki roditelji.
Otići u rodni grad, vidjeti odakle si.
Bilo bi lijepo znati pravi razlog za sve.
Živa istina.
Što si našla?
Da vidimo.
Grupa za povijest i putovanja.
Zvuči kao kineska verzija rodoslovnih putovanja
na koja idu djevojke.
LILYNA TETA
Povedu te…
Ideš učiti o toj kulturi i vratiš se u selo.
I mislim da traže tvoje biološke roditelje.
Kako ti se to čini?
Mislim da ima plusova i minusa.
Ali mislim da će pobuditi more emocija.
Da.
Razgovarat ću sa…
S njom?
„Liu Hao rodila se i živi na zapadu provincije Guangdong.
Govori hakku, kantonski, mandarinski i engleski.
Kad ne lista stare kineske rodoslovne knjige,
u potrazi za nečijim neuhvatljivim precima,
Liu Hao voli meditirati, čitati romane i gledati uzbudljive trilere.“
Večeras ćete razgovarati?
Da.
Halo?
Pozdrav!
Da, čujem vas.
-Zdravo. Kako si lijepa! -Zdravo!
ISTRAŽIVAČICA MOJI KINESKI KORIJENI
Hvala!
To mi puno znači.
PEKING, KINA
Ti si prva djevojka
koja potječe iz istog mjesta kao ja. Iz mog rodnog grada.
Ti si odande?
Da, jesam.
-Jesam. -Zgodno.
Počnimo istraživati.
Želiš pronaći biološke roditelje.
I ne samo to.
Želimo naći i ljude s početka tvog života,
dadilju koja te odnijela u Guangzhao, na primjer.
Da.
Šanse za pronalazak bioloških roditelja veoma su malene.
Misliš li da su šanse male jer se roditelji boje javiti?
Zato što će… Hoće li imati problema?
Mislim da nije u tome problem.
Mislim da je problem emocionalan.
Istina je uvijek bolna.
Roditelji koji su morali napustiti dijete možda osjećaju sram.
Što želiš vidjeti, kamo želiš ići?
Rado bih posjetila sirotište.
Je li te pitala što želiš raditi?
Pande. Želim vidjeti pande.
Da! Hoćemo li moći pomaziti pandu?
Mi želimo „turistički“ otići u Kinu,
naučiti nešto o kulturi, hrani.
Ja zapravo ne želim naći biološke roditelje.
Ali bi li rado upoznala žene koje su se brinule za tebe?
U sirotištu?
Da, to zvuči fora.
Htjeli smo sami otići u Kinu.
No onda se rodila ideja da odemo s Lily i Sadie.
I teški dijelovi putovanja učinili su mi se mnogo više izvedivim.
Učim mandarinski preko ljeta da ne budem totalni jazavac.
Zakon. I ja bih trebala naučiti mandarinski za Kinu.
Želite li ići na neka posebna mjesta?
Ja želim vidjeti Kineski zid.
Prilično sam sigurna da to želimo.
Pomažem Lily da nađe biološke roditelje.
Želiš li da i tebi pomognem?
Može.
Obožavam ovaj posao.
Mislim da je važno istražiti svoju izgubljenu povijest.
Kad znaš povijest svoje obitelji, odakle potječeš, možeš naći duševni mir.
Odrasla sam u gradiću u Guangdongu.
Studirala sam međunarodnu ekonomiju i trgovinu.
Onda sam se preselila u Peking i počela istraživati rodoslovlja.
Moj je zadatak naći ljude
koji su možda povezani s Lily, Sadie i Chloe.
Mislim da se možemo nazvati detektivima.
Uvijek tražimo nove tragove.
I svaki je projekt potpuno drukčiji.
Stavila sam oglase na Baby Come Home,
društvene mreže, televiziju.
Jedva čekam vidjeti tko će se javiti.
U prosincu 1999. odvedena je u Centar za socijalnu skrb u Huazhouu.
Trebam konkretnije podatke.
Znam da je to traženje igle u plastu sijena, ali…
Nemoguće ih je naći.
Da, znam da je veoma teško.
Ne, nemoguće je. To je davna prošlost.
Rekli su da nemaju podataka?
Ne, tada su vodili evidencije.
Ne, nemamo takvu evidenciju.
Netko je mami rekao da slika djece na internetu podsjeća na sestru i mene.
Mogla bi biti Lilyna sestra.
Živi veoma blizu mjesta na kojem su našli Lily.
Morala sam tajno roditi.
Ne znam kamo je primalja poslala dijete.
Ovo je dadilja. Došla je s ravnateljicom.
Vidim, hvala.
Da vidimo prepoznaješ li dadilju sa slike.
Nisam znala da si Židovka.
Nisi jedina. Rekla sam učitelju tenisa da sam Židovka.
„Nisi“, kaže on. „Azijka si.“ „Židovska Azijka“, kažem ja.
Aha.
Mama je pravoslavna Grkinja. Nema smisla reći da sam Grkinja.
Kako su te našli? Netko te donio?
Našli su me na prometnoj ulici. Imam sliku. Ali zapravo ne znam…
Netko te slikao?
-Da, razgledavali su Guangzhou. -Mene su našli na klupi.
-Na klupi? -Na tržnici.
Ajme!
Znaš li kad ti je pravi rođendan?
Ne znam.
Mislila sam da su uz mene stavili natpis.
No mama je rekla da su pogađali. I žalosna sam.
Mislim si kako sam Škorpion, 2. studenoga, dva dana iza Noći vještica.
Ali onda se sjetim da možda nisam.
Mora biti sličan datum.
Ali ipak. I ja sam išla na 23andMe.
No ništa nisam učinila. Ali super da si ih našla.
Da. Sadie želi naći roditelje, Lily želi naći roditelje. A ja ne želim.
Nećeš pokušati?
Neću.
-Ne želiš ili što? -Želim, ali i ne želim.
Ali odakle uopće početi?
Ti istraživači kažu da stalno to čine.
Polijepe tvoju sliku po ulicama.
-Ljudi zovu i kažu da si njihovo dijete. -Kako znaju?
-Što? -Upoznat ćeš mamu?
Ne tražim biološke roditelje. Ali moje rođakinje traže.
-Ma daj. -Da.
Trk! Idemo!
Katkad mislim da ih želim upoznati.
Ali uglavnom mislim da ne želim.
Mislim da bi me to uplašilo.
-Što bi te uplašilo? -Pa ne znam, to da ih upoznam.
Ne znam.
Ne znam. To je jednostavno nekako čudno.
Kao da se ne bi trebalo dogoditi.
Da.
Nije zainteresirana, bar za sada,
za to da nađe biološke roditelje. Jer onda bi se morala početi otvarati
i izložila bi se tko zna kakvim osjećajima.
I ne zanima je to.
Mislim da temeljno pitanje ostaje isto.
Zašto su me ostavili?
I mislim da se jednostavno ne želi nositi s tim.
Ne želi se baviti time.
To mi stvara napetost. Ne znam bih li to željela.
Razumijem.
Nije to lako.
Želiš li to ili ne?
Nemam ništa protiv istraživanja. I mislim da bih ih možda mogla upoznati.
Da.
Ali što ćeš zapravo time dobiti?
Puno, mislim.
Ili, ne znam, kad ti ne želiš…
Ako ih Sadie i ja nađemo, povezat ćemo se sa svojima.
Da.
Ali vidjet ćemo kako će to ići.
NAPUŠTATE BRENTWOOD
Zdravo!
-Pozdrav! -Kako ste provele dan?
Dobro.
Da.
Neki su se ljudi javili na oglas.
Postoji mala šansa da su oni…
Da su povezani s tobom.
Vidiš muškarca?
On i žena su seljaci.
Žive u jako malom udaljenom selu.
Ostavili su drugu kćer, koja je rođena otprilike kad i Sadie.
Molim vas da se snimite da imam filmić.
Jer neki ljudi ne vjeruju da postojiš.
-Snimit ćemo vam to. -Da.
-Hvala na pomoći. -Hvala na slikama.
Pozdrav!
To me sad malo uzdrmalo.
Slažeš se sa svim tim?
Da.
Pozdrav, ja sam Sadie Mangelsdorf. Živim u Tennesseeju.
Moje kinesko ime je Chun Hua Feng.
Želim doznati nešto o biološkoj obitelji.
Znam da to može biti teško. Ali nadam se da ću doznati sve.
Idem u selo Tangwei upoznati ljude koji su možda Sadieni roditelji.
To mi je najdraži dio posla.
Volim ići u sela i razgovarati s mještanima.
Katkad mi se otvore i osjetim povezanost.
Drago mi je da je to moguće.
Uzgajamo crvene paprike.
Uzgajam povrće od tinejdžerske dobi.
-Tko vas je naučio? -Mama.
SADIENA POTENCIJALNA MAJKA
Neuredno je.
Što je to tu?
To? Kad su strogo provodili zakon o jednom djetetu,
trebali smo to imati.
Dokument o kontracepciji!
Poslije rođenja kćeri nastavila sam raditi.
Išla sam na provjeru spirale.
-Spirale? -Da.
Pregledavali su nas svaka tri mjeseca.
To su strogo provodili, ne kao sada.
Jeste li ikada razmišljali o životu kćeri koju ste napustili?
O tome živi li dobro?
Da. Kako ne bih razmišljala o tome?
Dakle, napustili ste drugo dijete.
-To je bilo kasno navečer. -U ponoć.
Netko je odnio dijete.
Tko?
Zamolili smo susjeda.
Rekao je da će naći nekoga tko će je posvojiti.
Umotali smo je u dekicu.
Jeste li poslije razgovarali s njim?
Nije htio reći komu je dao dijete.
Bojao se da ćemo je htjeti natrag.
Znam da je to za vas sigurno bolna uspomena. Nije lako to učiniti.
Dobro, to je epruveta.
Sline treba biti do crne crtice.
Dobro. Poslat ćemo vam izvještaj ako se DNK i ne podudara.
Kad slušaš priče drugih ljudi,
kad čuješ što su proživjeli,
mislim da možeš razumjeti svašta
što nisi očekivao da bi mogao razumjeti.
Vole svoju djecu. Žele ih naći.
To je tako tužno.
Sadie! Ugasi to, stavi u sudoper.
Na torti je puno previše svjećica.
Koliko dima!
-Koliki komad hoćeš, mama? -Malen!
Odlično je.
Sviđa ti se? Najdraži kolač iz djetinjstva.
SADIENI BRAT I SESTRA
-Hoćete sladoleda? -Ajme, Sadie!
Jako sam gladna! Krulji mi u želucu.
Obujte se.
Idemo!
Obuvaju se. Odmah će doći.
Vidimo se sutra.
-Vidimo se. Zdravo. -Zdravo.
-Dođi. -Zdravo, mama.
-Volim te. -I ja tebe. Sretan rođendan!
Hvala. Vidimo se sutra popodne.
-Može. -Zdravo, zlato.
Zdravo.
Što je, dušo?
Odakle ti majica Chi Omega? Zgodna je.
-Razgovarali smo o tome. -Znam.
Sjedim kraj prozora!
Rastali smo se prije gotovo četiri godine.
Teško razdoblje.
Penelope.
Znala sam da će to djeci teško pasti.
Ali ne mogu biti dobra mama ako sam nesretna. Tako da…
Božić 2004.
U Kini su snizili dobnu granicu za alkohol.
Na godinu dana ili manje.
Kakvo slatko dijete.
Što radi moja mala Sadie?
Sretnija vremena.
Bili smo poprilično sretniji.
Nije bilo savršeno, ali mislim da ništa nije.
Ali bilo je mnogo bolje.
A onda više nije.
Mama? Gdje je mama?
Jesi li završila zadaću ili još moraš raditi?
Imam još puno.
A znamo što ćeš raditi kad završiš, je li?
Od razvoda sam se naviknula
na to da je sve odvojeno.
Odvojeni rođendani, Božić, odvojeni praznici.
Ali zapravo se ne sjećam
da su ikada zajedno bili sretni, tako da…
Mislim, vjerojatno u nekom času jesu, ali…
-Dobro, uživaj, mila. Volim te. -I ja tebe.
VJERSKI CENTAR
Ne znam što proživljavate.
Ne znam vašu životnu situaciju, vaše probleme.
Ali znam da Isus razumije.
Koliko vas večeras treba malo Božje ljubavi?
Pozivam vas da je doživite.
Osjeti milost Božju
Osjeti vječnu ljubav
Uđi u moju kožu…
Kod mosta smo na kojem su našli Sadie.
Pozdrav, gospođo.
Je li ovdje ikad itko…
-Našao dijete? -Da. Jeste li ga vidjeli?
-Nisam. -Niste?
Ne, ja samo prodajem.
Dijete uvijek ostave na veoma prometnom mjestu.
Da mnogo ljudi prođe, da vide dijete.
Znala sam za jedno dopušteno dijete.
Mnogi moji rođaci
morali su napustiti svoju djecu.
Kćerkice.
Roditelji umalo da nisu mene napustili.
Nisu htjeli platiti kaznu.
Ali imala sam sreće.
Djed i baka rekli su da me žele zadržati.
Ali nemam baš dobar odnos s ocem.
Sjećam se,
jedanput je otac htio brata odvesti u skupi restoran.
Imaju slatki mali dim sum.
Jako to volim.
On je htio voditi samo brata.
Pitala sam mogu li s njima.
Izgurao me iz dizala i rekao da ne mogu ići.
Bilo mi je jako teško. Znaš da nisi dobrodošao.
Pogrešnog si roda, ne žele te i ti to znaš.
To je jako teško.
Zato osjećam takvu povezanost s djevojkama.
Ne mogu reći da ih potpuno razumijem.
Ali djelomično poznajemo slične osjećaje, da.
OČEV DAN DRŽAVNO SVEUČILIŠTE U OKLAHOMI
AMERIČKA TRADICIJA - OČEV DAN 2019. „USPJEH IMA MNOGO OČEVA“
Pozdrav.
Kako si?
Hvala što si došao.
LILYN UJAK
-Jesam li ti rekla? -Nisi.
Razgovaram s djevojkom iz Pekinga.
Mislim da traži moje biološke roditelje.
Iskreno mi je rekla da su šanse malene.
Ja mislim da je to baš uzbudljivo. Nadam se da će imati sreće.
Volio bih to.
Gdje ideš na predavanja?
-U ovoj zgradi, eno je. -Aha.
Ondje slušam računovodstvo.
-Ne… -Mislim da sam ja to ondje slušao.
-Zbilja? -Da.
Mogu te pozvati na okupljanje ako želiš.
Kako god želiš.
Kad me Lily pozvala na Očev vikend,
naravno da sam veoma rado prihvatio.
U djetinjstvu su svi prijatelji mislili da sam joj tata.
Zvala me „tata“.
Rekla je da ih nije uvijek ni ispravljala jer to nije imalo smisla.
Htjela je tatu pa zašto ne bih ja bio njezin tata.
Kad je Lily bila veoma malena…
Govorila je da želi naći obitelj.
S tri godine pisala je pisma ocu.
Stavljala ih je u sandučić.
U trećem razredu srednje bilo joj je veoma teško.
Znala sam da trebam pomoć. Jer samo sam stalno plakala.
Bila sam tužna na nastavi.
Vikendima sam se budila i plakala.
Mislim da mi je ovo bilo najteže.
Mogla sam o tome cijeli dan razgovarati s prijateljima, ali ne bi shvaćali.
Susjed je vidio oglas, vidio je fotografiju.
Rekao mi je da ta djevojka jako sliči mojoj kćeri.
LILYN POTENCIJALNI BIOLOŠKI OTAC
Kako dugo živite ovdje?
-Ja? -Da.
Ovdje živim od rođenja.
Radim na rižinim poljima.
Kad ste odlučili da ćete napustiti dijete?
Prije ili poslije rođenja?
Nakon što se rodila. Seoski dužnosnici su doznali.
Da smo je zadržali, to bi nas stajalo bar 8500 dolara.
Okolnosti su nas prisilile. Nismo mogli birati.
Ostavio sam je kod glavnog ulaza Opće bolnice.
U četiri ili pet ujutro.
Bilo je prehladno da je ostavim preko noći.
Ostavio sam poruku s datumom rođenja.
U odjeći sam ostavio 300 juana.
Ništa drugo. Samo novac u odjeći.
Tako je bilo.
Jasno da mi je bilo grozno. Moje dijete ide nekom drugom.
Nije važno je li muško ili žensko. To je moje dijete.
Je li vaša supruga znala da napuštate dijete?
Znala je što radim.
Plakala je.
Nije to mogla podnijeti.
Htjela je da vratim dijete. Rekao sam da ne znam tko ju je uzeo.
Mama, nareži mi luk.
To.
Nareži na kriške.
LILYNA POTENCIJALNA BIOLOŠKA SESTRA
Tko te naučio kuhati?
Sama sam naučila još kad sam bila mala.
Mama ne kuha.
Mogu samo moliti da pomogne oko jednostavnih zadataka.
Radiš li na poljima?
Radila sam. Više ne radim.
Nisam mogla izdržati. Težak je to rad.
Kad si doznala da imaš mlađu sestru?
Kad sam bila u četvrtom ili petom razredu.
Mama je neki put razgovarala s drugima
o djeci koju su davali na posvajanje.
Raspitivala se.
Sada rjeđe govori o tome.
Ja sam odrastala uz roditelje.
Smatram se sretnicom.
Ali ona nije imala tu mogućnost.
Osjećam grižnju savjesti.
Moji roditelji su tako odlučili.
Ali ipak smo mi sestre.
-Pozdrav. -Dobra večer.
-Kako si? -Odlično.
Otkrili smo nešto veoma zanimljivo.
Zvao me jedan čovjek.
Živi veoma blizu mjesta na kojem su našli Lily.
Deset minuta odande.
Zove se Chen Muxing.
Imao je šestero djece, tri sina i tri kćeri.
Razgovarala sam s njegovom kćeri.
Slična ti je.
Moguće je da su oni tvoji biološki roditelji.
Želiš li vidjeti slike toga čovjeka i njegove obitelji?
Želim li?
Ti odlučuješ, dušo.
Zašto plačeš?
Ne znam.
Sve je u redu, bez brige.
O tome razgovaramo otkad si bila malo dijete.
Bili su veoma siromašni.
I nisu zapravo imali izbora.
To ne znači da te nisu voljeli.
Da im nije bilo stalo.
Možda idući put.
Dobro.
Cijeli postupak posvajanja
zapravo je tugovanje.
Moraju doći do tugovanja za onim što su izgubili.
Čuj našu molitvu, Oče.
Molimo se u ime Isusa,
Gospodina našeg, na ovaj Uskrs,
kad slavimo praznu grobnicu
i dar nova života u Njemu koji je pobijedio smrt.
Nebeski Oče, hvala Ti na daru Sina Tvoga.
Hvala Ti na Uskrsu.
Gospodine, hvala što je danas ovdje sa mnom moja obitelj.
Blagoslovi ovu hranu.
Mojsije je imao dvije majke, biološku i onu koja ga je posvojila.
Druga majko moje kćeri, hvala ti.
Nikad se nećemo upoznati.
Ali trebale smo jedna drugu da bismo stvorile i podigle ovo dijete.
PEKING
Da vas pitam,
gdje ste vidjeli oglas?
Na telefonu svoga muža.
G. 2001. napustila sam kćer.
I još jednu 2003.
Sjećate li se kakvih madeža ili slično?
Nisam gledala.
Vidjela sam samo lice, na njemu nije bilo ničega.
Mislim da bi mogla biti Sadiena majka, ali nisam sigurna.
Ima trgovinu odjećom u Yangchungu.
Rekla mi je da je napustila tri kćeri.
To je mnogo.
Pozdrav. Ja sam Liu Hao, drago mi je.
Ne želim da me snimaju.
Nećemo vas snimati.
Ako sjednete iza toga, neće vas vidjeti.
Znala sam da je žensko.
Nisam mogla podnijeti još jedan pobačaj, pa sam rodila.
-Rodili ste u bolnici? -Da. Poznavala sam liječnika.
Rekao mi je da pričekam do pred porođaj
i da će mi onda pomoći da rodim.
Jer ako bi prerano otišla u bolnicu,
liječnici bi doznali da ćeš roditi još jedno dijete.
Kad su mi oduzeli kćer, onesvijestila sam se i pala na pod.
Nemam pojma gdje je završila.
Znala sam da neće razumjeti ili mi oprostiti ako je nađem.
Ne bi se lijepo ponijela prema meni.
Da vas pitam.
Biste li mi vi oprostili?
Postavljam si to pitanje.
Mene tata i njegova majka nisu htjeli kad sam se rodila.
Ako želi, oprostit će mi. Ako ne, ništa.
Kad sam čula što je sve proživjela, mislila sam kako pati.
I bilo mi je veoma žao.
Ona me podsjeća na moju mamu, znate?
I moja mama je to proživjela.
Moj otac ju je htio ostaviti jer nisam muško.
Bila sam u Huazhouu, gdje se Chloe rodila.
Bila sam na mjestu na kojem su je našli.
Našli su je na ulici.
Na veoma prometnoj ulici, Ulici Mingyue.
Kao da se sjećam
da su često ondje ostavljali djecu. Je li to istina?
Mislim da jest.
Ljudi su uvijek djecu ostavljali na prometnim mjestima.
U nadi da će netko vidjeti dijete.
-Ondje su me ostavili? -U toj ulici.
Kako je to fora! Ne fora, zanimljivo je.
Mnogo urbanije nego što sam mislila.
Moj prvi izlazak iz kuće.
Prvo mjesto koje sam posjetila.
Što misliš, gdje su me ostavili? Tu? Tu, tu?
Ne znam.
Pozdrav.
Rekli ste da poznajete Sadienu dadilju?
A, da. Da.
Vidio sam sliku na internetu. Ja sam dadiljin prijatelj.
Sjajno.
Više od 20 godina radila je u sirotištu.
Biste li mi dali njezin broj da je nazovem?
Ljudi nikad ne spominju te žene koje su se brinule za tisuće djece.
Smatram ih ratnicama u prvim redovima, u sirotištu,
jer one preuzimaju taj težak zadatak skrbi o djeci.
U Kini smo upoznali Sadiene dadilje.
Unajmili smo kombi i otišli do sirotišta.
Red za redom, soba za sobom, sve puno djece.
Oko 20 djece po sobi.
I jedna dadilja po sobi.
Napunile bi bočice i išle od jednog do drugog.
Popili bi što su stigli i to je bilo to.
Sadie je imala ožiljke na gležnjevima i zapešćima.
Ljutila sam se zbog toga. Tko bi to učinio?
Onda sam doznala da tada nisu imali grijanje ni hlađenje.
Vezale su ih i prekrivale dekama noću. Da im bude toplo.
Jer je djece bilo tako mnogo, a malo dadilja. Trudile su se koliko su mogle.
To me malo posramilo.
Kad sam shvatila koliko su se trudile, a koliko su malo imale.
Pitam se koliko su se mogle zbližiti s djecom.
Kad ih je bilo toliko.
Mene samo zanima kako su se osjećale
kraj sve te djece, kad su znale…
Je li im svako dijete bilo jako važno
ili su znale da se ne smiju jako vezati?
Ne razumijem.
Kako će nas prepoznati?
Da.
Sjećati nas se?
-Sjećate li je se? -Da, brinula sam se za nju.
Ovako sada izgleda.
Je li visoka?
-Da, visoka je. -Znala sam, već po slici.
SADIENA DADILJA
Ima dugu kosu, kao mnoge strankinje.
Da, dugu kosu.
Jeste li kao dijete razmišljali o tome što u budućnosti želite raditi?
Nisam baš.
Ljudi sa sela nemaju snove.
Ne znam pisati.
Napustila sam školu u drugom razredu.
Zašto?
Bili smo siromašni, djece je bilo mnogo.
Nije bilo novca za škole.
Sada bolje živim. Čak bacamo ostatke hrane.
Dakle, sjećate je se.
Da, sjećam ih se mnogo.
Bila je mršava kad je došla.
Bilo je jako hladno.
Prolaznik ju je našao na pločniku
i donio je k nama.
Hranila sam je nježno u naručju, kao da je moja.
Ja sam skrbila o njoj i morala sam je poslati drugima.
Mi dadilje nismo hladnog srca.
Srce mi se stisne kad god se moram rastati od djeteta.
Slali su ih tako daleko. Mislila sam što će biti s njima.
PEKING
Stigli su rezultati DNK testova.
Nažalost, nitko se ne podudara.
Znala sam da je malo vjerojatno.
Ipak sam se veoma razočarala.
DNK test kaže nam da ta žena nije tvoja biološka majka.
Vjerujem da ćete ih jednoga dana naći.
-Da, i ja mislim. -Da.
Ti roditelji žele znati što je bilo s njihovom djecom.
Vlasnica trgovine odjećom…
-I… -Brijač?
Da. Rezultati DNK testova pokazuju
da ta žena nije tvoja biološka majka.
Šteta što ne možemo odmah doznati.
Ali nastavit ću tražiti.
Nastavit ću istraživati i tražiti tvoje biološke roditelje.
Gledala sam seriju Neki novi imigranti.
Zamišljala sam da moji roditelji tako izgledaju.
Katkad zamišljam razne scenarije. Napete, dramatične scene.
Znam da to često činim.
Tako sam više puta zamišljala i upoznavanje roditelja iz Kine.
Bilo bi lijepo da ih nađemo.
Kao što bi bilo lijepo dobiti na lutriji.
Ali to se vjerojatno neće dogoditi.
Idem paru za koji sam mislila da su možda Sadieni roditelji.
Pozdrav.
Dobro jutro. Jeste li doručkovali?
Mislim da je važno osobno reći obitelji.
Dobar dan, g. Xu.
Kad sam prošli put bila ovdje?
U listopadu.
Došla sam vam pokazati rezultate testa. Evo ih.
Pokazuju da se vaš DNK
ne poklapa s djevojčinim.
Pogledajte.
Neću prestati tražiti vašu kćer.
Vaš je DNK već u laboratoriju.
Ako se vaša kći ikada bude testirala,
naći će ga.
Ne brinite se, nećemo odustati.
Znam da vam je teško, gospođo.
Nastavit ću tražiti.
-Dobar dan, kako ste? -Dobro, a vi?
Dobro. Jeste li spremni?
Pa, mislim da jesam.
Možda?
Sigurna sam da će biti emotivno.
Da, baš tako.
Odlazim za tjedan dana.
Znate što?
Odlučila sam ići na manikuru prije Kine.
Uređujem nokte samo prije važnih događaja.
Naučila sam na kineskome reći „Sretna Nova godina!“ Ovako.
Baš će biti zabavno.
I to mi je baš malo neobično jer se zapravo nismo upoznale.
Poznajemo se,
ali prvi put ćemo se vidjeti uživo.
Što je malo čudno.
Ne znam koja smo soba.
-Ajme! Zdravo! -Zdravo!
Ajme, oprosti.
Vrata su se skoro zalupila.
-Gdje je… -Nema sobe 2403.
-A na onu stranu? -Evo je.
-Zdravo! -Zdravo.
-Kako si? -Zdravo.
Dobro sam.
Kako je prošao let?
-Dobro. -Kad ste sinoć stigle?
Oko pola jedanaest.
-Zdravo, Sadie. -Napokon! Baš mi je drago.
Da, upoznajemo se uživo.
Da!
Kakav okus ima karambola?
-Hoćeš moju? -Može.
-Ajme, to je to? Ludo. -Da, gledajte.
Ovo je naša prva „Božićnuka“ s rođakinjama.
Svi smo zajedno.
-Tako je! -Dobro…
Lily!
Razbij jaje ti na glavi Neka žuto po njoj curi
Sretan rođendan!
Koliko stuba!
Utrkujmo se!
-Kako se naklonimo? -Ovako.
Nemam dečka. Imam prijatelja.
Samo ja sam htjela nešto drugo.
-A je li? -Da.
Prišao mi je i rekao da mi samo želi biti prijatelj.
Može, rekoh.
-A ti, Lily? -Nemam nikoga.
Chloe?
Nemam dečka.
Što to znači?
Što je rekla?
Rekla je: „Nemam dečka.“
Našli su te na mostu.
A mene? U Huazhouu?
Da.
-A nju? -Nisu li mene našli…
Ona je bila u istom sirotištu, zar ne?
Gle tu slatku odjeću.
-Tko je to? Chloe. -To sam ja.
Baš si slatka.
Ajme, Chloe, izgledaš kao James Charles!
-Je li to njezin oglas? -Ne! To je moja slika?
Kako smiješno.
Da vidim te slike, ni ja se ne bih htjela!
Ajme!
Možeš napraviti novi oglas?
Ajme!
SRETAN BOŽIĆ
Divne su! Izgledaju tako mekano.
-Je li to moje? -Jeste li vidjeli… The Europe?
-Hvala! -Divne su.
-Kako slatko! -Ajme.
Zaboga.
-Danas je za vas važan dan. -Jest.
Spremne ste?
Mislim da jesmo. Znam da će dan biti ispunjen emocijama.
-Sadie, kako si? -Malo sam napeta.
Zato što iščekujem susret s dadiljom. Da.
Hvala.
Već sâm dolazak budi emocije.
Sve je potpuno drukčije nego što sam očekivala kad sam uzela Sadie.
Nemam obitelj koju sam joj trebala dati.
Brinem se jesam li joj dala život kakav sam joj obećala.
Mislim da majka ne bi htjela da je kod rastavljenih roditelja, iako ju je dala.
Znate?
Ta se majka sigurno pita gdje je i je li sretna.
Kako izgleda? Što voli jesti?
Dobro. Smirit ću se.
SIROTIŠTE U YANGCHUNU
Je li sve isto?
-Znate li… -Da, sve je veoma slično.
Sadie je bila u ovoj bijeloj zgradi.
To je stara zgrada.
Eno dadilje.
Pozdrav!
-Dadilja Li. -To ste vi?
Dadilja Li. Čekaj.
To sam ja. Nisam odmah shvatila.
Kaže da je to bilo davno. Ali vidjela je moje oglase.
Vidjela je fotografiju i prepoznala sebe i tebe.
Da, tebe drži.
Prvo sam prala pelene.
Onda sam od 2001. do 2005. počela skrbiti o djeci.
Kada je Sadie došla u sirotište?
Početkom prosinca.
Nije imala lijepu odjeću kao druga djeca.
Imala je samo oko 2 i nešto kilograma.
Svašta je znala o meni.
Da, bila je dio mog života.
To kao da je neka druga moja prošlost.
Iako nije moja kći, skrbila sam o njoj dok nije posvojena.
Tako si mila.
Šteta što ne možeš naći mamu.
Raspitujte se, molim vas.
Recite nam ako vam se tko javi.
Sadie je živjela ovdje, je li?
Da, u ovoj sobi.
Kolijevke su bile nanizane prema dolje pa okolo i u sredinu.
Koliko je djece bilo u sobi? Sjećate li se? Kad ste bili ovdje.
-U ovoj prostoriji barem 12. -Barem 12?
Mogu li primiti dijete?
-Evo. -Pazi glavu.
Digni malo glavu.
Moraš primiti ispod glave. Tako.
Ne mogu pojmiti da sam bila ovdje.
Svi mi govore da sam odavde, ali uopće se ne sjećam.
Jednostavno ne mogu vjerovati da sam bila jedno od te djece ondje.
Osjećam se kao u filmu.
Ali onda se sjetim da je to stvarnost.
Suludo je pomisliti da su me donijeli u ovu ulicu.
I onda ovamo. I sad smo ovdje, 16 godina poslije.
Zdravo!
Rekli su nam da su je ostavili u kartonskoj kutiji.
Ne znam je li onda bilo grmlja.
Jer stajali smo kraj ovog drveta.
-Kraj kojeg? Ovog? -Da.
Ondje su našli Sadie.
Kraj ovog drveta, u kartonskoj kutiji.
Roditelji su vjerojatno gledali, čekali. Shvaćate? Sigurno su…
Našli su te vrlo rano ujutro, prije sedam.
Prije gužve.
Ali donijeli su te ovamo jer su znali da će nastati gužva i da će te odmah naći.
Da ti neće biti hladno. Mislim da si bila u kaputu.
-Da. -U baloneru odrasloga čovjeka.
Puno je to doživljaja za jedan dan.
U četvrtom razredu imala sam bocu s malim porukama
na koje sam zapisivala osjećaje.
Da čekaju dan kad budem spremna razbiti bocu.
Tako sam se nosila s tim.
I doslovno i preneseno začepljivala sam svoje osjećaje.
Ne znam. Ne znam se sada nositi s tim.
Idemo u sirotište u Huazhouu.
Lily i Chloe su iz njega.
U sirotištu ćemo se naći s Chloeinom dadiljom.
Sve će nam pokazati.
Da.
GRADSKO SIROTIŠTE HUAZHOU
Hvala što ste donijeli toliko darova za djecu.
CHLOENA DADILJA RAVNATELJICA SIROTIŠTA
Li Lan je divna.
Skrbila je o meni prvu godinu i pol moga života.
Zdravo, malena.
I još i danas ovdje radi.
Ovdje djeca žive.
Pozdrav svima!
Pozdravi sestre.
Vikendom je studirala medicinu.
A preko tjedna je bila dadilja.
I sada je ravnateljica sirotišta.
Začudila sam se što me se sjeća.
Jer brinula se za jako puno djece.
I još se brine za njih.
Ne znam kako čovjek može sve to pamtiti.
O koliko ste djece skrbili tada?
Nakon 2001. bio je vrhunac. Više od 200 djece.
Uvjeti u sirotištu nisu bili optimalni.
Imali smo samo dvije medicinske sestre, nismo imali liječnika.
Djece je bilo mnogo.
Nismo ih mogli voditi u bolnicu kad bi se razboljela.
Nije bilo liječnika, nismo imali lijekove na recept.
Zato sam 2002. počela studirati medicinu.
Ona me cijepila.
Ja sam je cijepila. Cijepila sam svu djecu.
-Jesam li često plakala? -Nisi.
Zbilja?
Plakala je samo kad smo je cijepili. Obično nije plakala.
Bila je otvorena i živahna.
Koliko je Chloe bila stara kad je došla?
Mislimo da se rodila toga dana.
Tko ju je donio u sirotište?
Vjerojatno netko iz lokalne policije.
Zašto plačeš, mila?
Preplavljena si.
Trebaš zagrljaj?
Tada mi je ona bila jedina majka koju sam imala. To je…
Lijepo je znati da me voljela.
Da se brinula i za mene uza stotine djece u sirotištu.
To je za mene tako velika stvar.
Brinula se za mene. Ne znam zapravo kakav je to osjećaj.
Ne znam.
Je li Lily ovdje?
Smiri se, malena.
Drago mi je što smo sa Sadie i Lily. Imamo jedna drugu.
Ne poznajem ih dugo, ali nekako… Ne znam.
To je nešto bezuvjetno. Jednostavno znaš da znaju kako ti je.
Ne moraš im ništa ni objašnjavati.
Smiri se.
Eto.
Yang Mudi!
Zove se Yang Mudi.
-Yang Mudi? -Yang Mudi.
Dadilja Yang.
Pozdrav!
Gospođo.
-Ovo je Lily. -Prepoznajem je.
-Prepoznajete je? -Da.
Ovo je njezina majka.
LILYNA DADILJA
Znate li kako je dugo Lily ovdje živjela?
Ja sam skrbila o njoj dok nije posvojena.
Kad bi u sirotištu bilo previše djece,
bila bi kod nas do posvojenja.
Koliko je djece ovdje živjelo?
Katkad više od deset, katkad samo nekoliko.
Živjela si u toj sobi.
Kaže da si živjela u toj sobi.
-U toj? -Bila si u toj sobi.
Ti si bila ovdje.
Bila je nestašno dijete. Malo zločesto.
Moja ju je baka često
škakljala i nazivala buhtlicom.
Njezina te baka zadirkivala.
Stalno se šalila s tobom.
Kaže da si imala okruglo lice. Zvala si se Mei-Bao.
To podsjeća na kinesku riječ koja znači „kruh“.
Kad si plakala, govorila bi: „O, taj veliki kruh“. Njezina baka.
Kako je bilo oprostiti se od Mei-Bao?
Bilo mi je žao što plače.
Kad sam je stavila mami u naručje, plakala je jako.
Ja sam se brinula o njoj i zavoljela sam je.
Mei-Bao i njezina mama donijele su vam ovo.
Baš vam hvala.
Otvorite, molim vas.
Možeš li mi pomoći?
-Pardon. -Možeš li?
To je nešto moje, nešto veoma posebno.
Želim to vama dati.
Dar joj veoma mnogo znači.
Neću ga skidati.
Nosit će ga svaki dan.
Uvijek.
Veoma sam zahvalna što ste se tako brinuli za nju.
I što ste mi je dali.
Jer ona je takva radost.
Ja sam zahvalna njezinoj mami što ju je tako divno odgojila.
I ona je vama zahvalna što se brinete…
Što se brinete za nju.
I sada je tako draga djevojka. I velika.
Kad sam vidjela da su joj oči suzne, preplavile su me emocije.
Zato što to pokazuje da joj je bilo stalo.
Mislim, znam da joj je stalo.
Tako da…
Jedan, dva, tri.
Prvi mjeseci moga života bili su nepoznanica.
Mislim da je dolazak ovamo veoma pomogao.
Hvala.
Idemo u gradsku općinu Yangmei.
Tebe su našli u vladinoj zgradi u tome gradu.
Prvo ćemo onuda prošetati.
Pa idemo obitelji za koju smo mislili da je možda tvoja.
Reći ću im rezultate.
-Da DNK nije isti. -Dobro.
Ta je obitelj doista željela naći dijete.
Ta djevojka s kojom sam razgovarala
veoma želi naći svoju sestru.
Ta djevojka.
Želiš li ići sa mnom?
Ne moraš ići ako ne želiš, ali…
Ne znam. Teško pitanje.
Da.
Ne znam. Zbilja ne znam.
Evo što ja mislim. Da će obitelji biti veoma drago da nas sve upozna.
Osobito tebe.
Iako ti nisi njihova kći,
osjećat će povezanost jer su sve naše obitelji
doživjele nešto slično.
Društvo ih je natjeralo da napuste svoju kćer.
Iako ti nisi njihova kći,
ipak će biti povezani s nekim tko zna drugu stranu njihove priče.
Da.
Ja sam za to da odemo.
-Ali one idu sa mnom? -Idemo. Svi ćemo biti s tobom.
Je li to ta zgrada?
To je vladina zgrada.
Ostavili su te na stubama ispred ulaza.
Obitelj Chen živi ovdje. Najprije idem ja razgovarati s njima.
Pozdrav!
Kuhaš ovdje, Chunjiao? Tako se dugo nismo vidjele!
Zašto toliko kuhaš danas?
Dolazi nam više od 20 ljudi.
-Danas dolaze radnici? -Da.
G. Chen!
Pokazat ću vam izvještaj.
-Sjednite. -Ne treba.
DNK se ne poklapa.
Ne poklapa se, ha?
Chunjiao?
Rezultati pokazuju da se DNK ne poklapa.
Ne?
Dakle, Mei-Bao nije tvoja mlađa sestra.
Nije?
Znam da ćete je u budućnosti naći.
Iako nisam sigurna kada, mislim da postoji šansa.
Tehnologija se razvija.
DNK testovi bit će sve uobičajeniji.
Ne želim previše razmišljati o tom. Ne mogu ništa učiniti.
Tako je kako je.
Međutim, Mei-Bao je danas došla s rođakinjama.
-Može li možda doći… -Upoznajmo je onda.
I ona misli da ju je sudbina ovamo dovela.
-Želimo je upoznati. -Dobro.
Idem joj reći.
Slatko dijete.
Tako je slatko!
-Mei-Bao. -Prepoznajem je.
Ovo je g. Chen.
Drago mi je.
Kći g. Chena.
Zbilja ste slične.
Je li mi slična?
Malo.
Zdravo, gospođice.
Gospođice.
Želi ti dati meda.
-Hvala. -Ako želiš, imam još.
-Med izgleda dobro. -Dođite u Kinu i drugi put.
Ovo je supruga g. Chena. Mama.
Izgleda kao moja kći. Kao na fotografiji.
Ima oči kao ja, zar ne? Oči.
Ali to nije ona. Ja tu ne mogu ništa.
Imam prijatelje koji su posvojili djecu iz Kine.
Sva su djeca veoma voljena, roditelji ih obožavaju.
Nadao sam se da je to ona. Ali što je tu je.
Ne odlučujem ja, zar ne?
Moramo ići, g. Chen.
-U redu. -Hvala, gđo Chen.
Hvala vam.
Doviđenja.
Pozdrav!
Pozdrav.
Vidjela sam da je tužan.
Imao je suzne oči.
Da, mislim da se suzdržavao jer je muško.
Ne smije plakati.
Mislim da mi nikad ništa nije tako teško palo kao posjet g. Chenu.
Bio je strašno tužan.
Što se ne poklapamo.
Ali bilo mi je drago što sam ih posjetila.
Sada bolje razumijem svoje biološke roditelje.
Razumijem kako im je.
Nijedan roditelj ne bi svojevoljno napustio dijete.
I…
Samo mogu reći da mi je malo lakše.
Vidjela sam koliko je ta obitelj htjela naći dijete.
I koliko su bili očajni kad je nisu našli.
Nadam se da i mene moji biološki roditelji tako traže.
Mislim da se svakoga to iskustvo veoma dojmilo.
Mislim da svi trebaju znati da su ih roditelji veoma voljeli.
I da im se srce slomilo kad su ih napustili.
PEKING
Još i nismo na zidu. Penjemo se na zid.
Pokušajmo ujednačeno.
-Može? Desna, lijeva. -Ujednačeno.
Desna, lijeva.
Odakle Chloe toliko energije?
Dođi! Tako je lijepo.
-Objavi nešto. -Da.
Tako je lijepo.
Baš se ponosim vama.
Uspjele ste.
Da.
Potrebno je mnogo hrabrosti za povratak i istraživanje prošlosti.
Znam koliko je to teško.
Da. Hvala, Liu.
Hvala ti.
Hvala.
Sadie, sada prvi put vidiš snijeg?
-Zapravo da. -Shvatila sam.
DOBRO DOŠLA KUĆI, LILY
Sat počinje.
Koje si nacionalnosti?
Kineskinja sam.
U obitelji nas je četvero.
Tata je biznismen.
Mama ne radi.
Moja sestra je studentica.
Dobro, odlično.
B je od 54 do 58.
Izgubila sam se.
Sadie Mangelsdorf.
Tematski sastavak, napredni program, jezik i pisanje.
S osam godina prvi put sam gledala film Vrlo zapetljana priča.
U filmu su veoma malo dijete odvojili od roditelja.
I na kraju se sretno opet sastala s davno izgubljenom obitelji.
Svi mi ljudi u životu želimo sretan kraj kakav gledamo u tim filmovima.
Onda sam nešto shvatila.
Možda cijelo vrijeme tražim pogrešnu obitelj.
Obitelj su ljudi koji se trude biti uz tebe.
-Zdravo! Koliko se nismo vidjele! -Zdravo!
Poznaju me, vole me i prihvaćaju takvu kakva jesam.
Zato je možda bolje da neke stvari ostanu bajka.
Kosu bojim u razne boje.
Opet je postala ružičasta.
Ali kad sam je oprala, sve se ispralo i sad je riđa.
PROVINCIJA GUANGDONG
Pozdrav, gospođo.
Evo izvještaja.
Sigurno je negativan.
Gdje je moje ime?
Vaše ime je ovdje.
Gledajte.
Piše „Poklapanje“.
Ne poklapate se sa Sadie, nego s drugom djevojkom rođenom 2000.
Zove se Amanda Phillips.
Je li mi slična?
Mislim da jest.
Govori engleski.
Molim?
Govori engleski.
Ja ne znam engleski.
Pozdrav! Ja sam Liu Hao.
-Pozdrav! -Dobra večer.
Jedna od žena koje smo testirali tvoja je biološka majka.
Dobro.
Dobro!
Znam da sigurno imaš tisuću pitanja u glavi.
Je li rodila samo kćeri? Znate li koliko su one stare?
Druga ima 23 godine, prva…
Prijevod titlova: Vida Živković